### 14.    CO2-regnskab for Kalundborg Kommune som virksomhed 2018

**Åbent**

Sagsnr.: 326-2019-31305       J.nr.: 00.16.00           Dokumentnr.:
326-2019-288730

**Sagstype**

Orientering.

**Resume og sagens baggrund**

Kommunalbestyrelsen vedtog den 22. juni 2011, at Kalundborg
Kommune skulle tilslutte sig Danmarks Naturfredningsforenings
klimakommune-kampagne. Klimakommuneaftalen med DN indebærer, at kommunen som
virksomhed forpligter sig til at reducere sin udledning af CO2 med
minimum 2 % årligt frem til år 2020.

Af aftalen fremgår, at Kalundborg Kommune skal udarbejde en
årlig opgørelse over udledningen af CO2. Administrationen har
opgjort den samlede udledning af CO2 fordelt på el, varme og
transport for 2018 (se bilag). CO2-opgørelsen bliver sendt til DN
som en del af afrapporteringen.
Kalundborg Kommunes energiforbrug udgør ca. 2 % af det samlede energiforbrug i
hele Kalundborg Kommune på geografisk niveau.

**Indstillinger**

Direktøren indstiller, at sagen tages til efterretning.

**Behandling**

Direktionen, Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

I 2018 har Kalundborg Kommune indfriet reduktionsmålene med
en CO2-besparelse på 2,9 procent i forhold til 2017. Dette er
eksklusiv besparelser i det nationale elnet, som aftalen med DN foreskriver
ikke inkluderes. Med en målsætning om at opnå en CO2-reduktion på 2
procent årligt, har Kalundborg Kommune i 2018
isoleret set indfriet denne målsætning.

Kalundborg Kommune har i perioden 2010-2018 opnået en samlet
CO2-reduktion på 15,7 procent.

På tabellen herunder, ses en oversigt over de opnåede
akkumulerede CO2-besparelser for de enkelte år. Som det fremgår af
tabellen, er CO2-udledningen i 2011 steget med 2,1 procent, mens CO2-udledningen
de efterfølgende syv år er reduceret med 15,7 procent. Reduktionerne de seneste
syv år er dermed acceptable, mens efterslæbet fra det første år stort set er
indhentet med de seneste to års accelererede reduktioner.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| År | 2011 | 2012 | 2013 | 2014 | 2015 | 2016 | 2017 | 2018 |
| Samlet reduktion [%] | -2,1 | 0,1 | 3 | 4,2 | 5,5 | 7,7 | 12,8 | 15,7 |
| Samlet reduktion [ton] | -239,3 | 11,4 | 341,9 | 478,6 | 626,7 | 877,4 | 1.458,4 | 1900 |

Af tabellen (nedenfor) over udledningsområderne el,
transport og varme fremgår det, at der er opnået ganske positive reduktioner på
alle tre områder fra 2010 til 2018. Den største reduktion er opnået på
elforbruget, og der er de seneste to år sket en kraftig reduktion af CO2-udledning
til opvarmning. Årsagen til den betydelige reduktion til opvarmning skyldes at
emissionsfaktoren i Kalundborg Forsynings fjernvarme er faldet med 18,3 procent
i 2018, hvilket kan tilskrives opførelse og ibrugtagning af [adresse] største
spildevandsvarmepumpe i [adresse] fjernvarme.

|  |  |  |  |
| --- | --- | --- | --- |
| Udledningsområde | El | Transport | Opvarmning |
| Akkumuleret reduktion i 2018 [%] | 21,5 | 15,6 | 17,6 |

Der er fortsat et stort potentiale for at fortsætte den
positive udvikling på opvarmningsområdet. Dette gælder navnlig Fritid/Sport, Skoler
og [adresse], hvor varmeforbruget har været stigende.

Der er opnået tilfredsstillende besparelser i elforbruget,
hvor forskellige indsatser effektivt har reduceret energiforbruget og CO2-udledningen.
CO2-udledningen fra elforbruget er reduceret med 21,5 procent som
følge af en målrettet indsats for at nedbringe energiforbruget. Dette er
eksempelvis sket ved udskiftning af lysarmaturer, pumper og installation af
solcelleanlæg. CO2-udledningen fra transportaktiviteterne er
reduceret med 15,6 procent i perioden 2010-2018. Dette skyldes blandt andet en
forlængelse af sejltiden for Sejerøfærgen, udskiftning af biler i bilflåden til
mere brændstoføkonomiske og sammenlægning af administrationen, med mindre
intern kørsel til følge. Der et dog stadig et potentiale for yderligere CO2-reduktioner
på transportområdet, hvor især tiltag ifm. færgedriften vil kunne give
betydelige reduktioner.

I forlængelse af CO2-opgørelsen for 2018, er der
udarbejdet en handleplan for 2019, med indsatser der skal nedbringe CO2-udledningen
yderligere (se bilag).

I Handleplan 2019 fremgår det at der i 2019 afsættes et
mindre beløb til udskiftning af vinduer og døre på bygninger, hvilket vil
forbedre klimaskærmen i de pågældende bygninger.

Dertil kommer opsætning af CTS-styring ([adresse]
Tilstandskontrol og Styring) på en række af kommunens ejendomme. Dette
styringssystem giver mulighed for, fra en central lokation, at overvåge og
styre energiforbrug til eksempelvis opvarmning og ventilation i de pågældende
ejendomme. Dette vil bevirke, at der opnås energibesparelser, da
energiforbruget i højere grad tilpasses og optimeres til anvendelsen af
bygninger.

I tilgift til ovenstående tiltag, vil den kommende
konvertering af Asnæsværket til biomassefyret kraftvarme i 2019/2020, betyde en
signifikant reduktion af Kalundborg Kommunes interne CO2-udledning.
Konverteringen af [adresse] vil gøre fjernvarmen fra [adresse]
stort set CO2-neutral. En foreløbig fremskrivning af dette scenarie,
ud fra de nuværende præmisser, viser at Kalundborg kommune vil opnå en samlet
reduktion på ca. 35 procent, hvilket vil betyde at Kalundborg Kommune vil
indfri sine mål i [adresse] med omtrent det dobbelte.

**Økonomiske konsekvenser**

Ingen

**Direktionens møde den 4.
november 2019:**

Anbefales.

**Teknik- og Miljøudvalgets møde
den 12. november 2019:**

Anbefales.

**Økonomiudvalgets møde den 20.
november 2019:**

Anbefales.

**Bilag**

|  |  |
| --- | --- |
| CO2-opgørelse for Kalundborg Kommune som virksomhed 2018 | 326-2019-288703 |
| Klimakommune - Handleplan 2019 | 326-2019-288704 |
| Baggrundsnotat - CO2-opgørelse for Kalundborg Kommune som virksomhed 2018 | 326-2019-288705 |